Sud-patrinmontaraj pinaroj-kverkaroj

La **sud-patrinmontaraj pinaroj-kverkaroj** estas tersupraĵa ekoregiono el la centramerika ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj koniferarbaroj de Suda Patrinmontaro en suda Meksiko. Temas ankaŭ pri unu el la koniferarbaraj ekoregionoj kiuj kune konstituas tutmondaj 200-regionon, nome la centramerikaj pinaroj-kverkaroj. La ekoregiono estas parto de biodiverseco-riĉaĵejo madreaj pinaroj-kverkaroj signita de la organizaĵo Naturprotekto Internacie (angle : *Conservation International*).eta|220ra|La koncerna ekoregiono havas numeron 153 en la mapo.

## Priskribo 
La sud-patrinmontaraj pinaroj-kverkaroj kovras areon de 61 200 kvadrataj kilometroj, ene de la subŝtatoj de Miĉoakano, Gerero, kaj Oaĥako.

La pinaroj-kverkaroj okupas la pli altajn deklivojn de Suda Patrinmontaro, kiu disvolviĝas orienten-okcidenten kaj estas paralela al la sud-meksika pacifika marbordo. La arbaroj estas ĉirkaŭataj de tropikaj sekaj arbaroj je pli malaltaj altitudoj; la ĥaliskaj sekaj arbaroj okcidente; la balsasaj sekaj arbaroj norde, en la Balsasa Baseno, kaj la sud-pacifikaj sekaj arbaroj sude kaj oriente laŭlonge de la pacifika marbordo.

## Flaŭro 
La precipaj plantaj komunumoj estas kverkaroj, nubarbaroj, pinaroj-kverkaroj, kaj abiaroj. La plantaj komunumoj varias laŭ altitudo kaj precipitaĵo.

La kverkaroj troviĝas inter altitudoj de 1 900 kaj 2 500 metroj. Nubarbaroj vegetas ĉe 2 300 metroj; pinaroj-kverkaroj estas ĉe 2 400-2 500 metroj; kaj abiaroj prosperas super 3 000 metroj.

*Quercus magnolifolia*, *Q. castanea* kaj iuj *Pinus montezumae* individuoj estas kumunaj en la kverk-superregataj areoj, kun kaj abundaj herbaj elementoj kaj iuj epifitoj el la familioj de orkidacoj kaj bromeliacoj. Pinaroj-kverkaroj kaj pinaroj ankaŭ gastigas *Q. obtusata* kaj *Arbutus xalapensis*. Vaskulaj epifitoj ne abundas, escepte de *Tillandsia* spp. Herbaj elementoj estas komunaj. Pinaj arboj kiuj superregas en pinaroj estas *P. herrerai*, *P. pseudostrobus*, *P. pringlei*, kaj *P. ayacahuite*. La endemia *Pinus rzedowskii* estas klasifikita kiel endanĝerigata specio . Vaskulaj epifitoj estas maloftaj, sed muskoj kaj likenoj abundas. La nubarbaro estas karakterizita de *Abies* sp., *Quercus uxoris*, *P. ayacahuite* kaj *Cupressus lindleyi*. Tie ĉi, la herba stratumo estas bone disvolvigita, kaj filikoj kaj orkidoj virtuale ĉie vegetas.

## Referencoj 
## Bibliografio 
*  Perry, Jesse P. Jr. 1991 : The Pines of Mexico and Central America, *Timber Press*, Portland, Oregon.
*  Rzedowski, J. 1978. : Vegetación de Mexico, *Editorial Limusa*, Mexico, D.F., Mexico.

## Vidu ankaŭ 
* Ekologia klasifiko de la tersupraĵoj
* Ekoregionoj en Meksiko
* Konservada stato de ekoregiono

## Eksteraj ligiloj 
*  Ekoregiono NT0309 : Sud-patrinmontaraj pinaroj-kverkaroj (WWF)
*  Sud-patrinmontaraj pinaroj-kverkaroj (*WWF-Wildworld*)
*  Sud-patrinmontaraj pinaroj-kverkaroj (*Wildworld*) - Nacia Geografia Societo
*  Sud-patrinmontaraj pinaroj-kverkaroj (*The Encyclopedia of Earth*)
*  Sud-patrinmontaraj pinaroj-kverkaroj (*Globalspecies*) 
*  Situo de la ekoregiono : tajpu *Sierra Madre del Sur pine-oak forests* 
*  Tutmondaj 200; numero 63 : Centramerikaj pinaroj-kverkaroj (WWF) 
*  Tropikaj kaj subtropikaj koniferaraj ekoregionoj (WWF) 
*  Madreaj pinaroj-kverkaroj (Naturprotekto Internacie) 

Kategorio:Neotropisaj ekoregionoj
Kategorio:Tropikaj kaj subtropikaj koniferarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Meksiko
Kategorio:Guerrero
Kategorio:Oaxaca